কথাটো আপুনি যিমান জটিল বুলি ভাবিছে ই ইমান জটিল হয়নে ? - Jeevan Britta\nকথাটো আপুনি যিমান জটিল বুলি ভাবিছে ই ইমান জটিল হয়নে ?\nPublished March 6, 20213:26 pm\nUpdatedFebruary 23, 20213:48 pm\nPosted by BIKASH KALITA on March 6, 2021. Updated: February 23, 20213:48 pm\nকেতিয়াবা আপুনি এনে এক অৱস্থাত পৰিছেনে যত আপুনি পৰিস্থিতিটোক যিমান বেছি জটিল বুলি ভাবিছিল পিছত গম পালে ই সিমান জটিল নাছিল? কিবা এটা সমস্যাক যিমান জটিল বুলি ভাবিছিল তাক সমাধা কৰাৰ পিছত গম পালে যে ই ইমান জটিল নাছিল আৰু আপুনি মিছাতে চিন্তা কৰি ইমানদিনে যন্ত্ৰণা পাই আছিল?\nকাম কৰোতেও তেনে হ'ব পাৰে। আপুনি কাম এটা যিমান জটিল বুলি ভাবিছিল, কৰি শেষ কৰাৰ পিছত গম পালে যে ই সিমান জটিল নাছিল। ছাত্ৰ-ছাত্ৰীয়ে কিবা এটা বিষয় যিমান টান বুলি ভাবিছিল ই ইমান টান নাছিল।\nবহুতৰে তেনে হয়। ই হোৱাৰ এটা কাৰণ হ'ল কমপ্লেক্সচিটি বায়াছ । ই এটা বিশ্বাস যে সহজ-সৰল ধাৰণাবোৰতকৈ জটিল ধাৰণাবোৰ বেছি ভাল। ই সহজ, কম খৰছী, সুৰক্ষিত, বেছি দ্ৰুত উপায়বোৰতকৈ জটিল উপায়বোৰ বেছি ভাল বুলি থকা এক অযুক্তিকৰ বিশ্বাস। এই ক্ষেত্ৰত অমি বিশ্বাস কৰোঁ যে জটিল সমস্যাবোৰ বেছি ভাল আৰু সেইবোৰ ঘটিব ধৰিছে।\nউদাহৰণ স্বৰূপে, আমি ভাবো যে এজন মানুহে বেছি কথা জানে কাৰণ তেওঁ কিছুমান জার্গন বা সেই ক্ষেত্ৰত ব্যৱহাৰ হোৱা শব্দ কিছুমান কয়। আমি ভাবো যে জটিল অংক এটা সহজ অংক এটাতকৈ বেছি নির্ভুল আৰু মূল্যৱান হ'ব। আমি যেতিয়া ছফটৱেৰ এটা ব্যৱহাৰ কৰোঁ তেতিয়া আমি সহজ ছফটৱেৰ এটাতকৈ জটিল, টান ছফটৱেৰ এটা বেছি ভাল বুলি ভাবি লও।\nআমাৰ জীৱনৰ ক্ষেত্ৰতো তেনে হয়।\nআমি এইবাবে এনে কিছুমান কাম কৰো আৰু সেইবোৰকে খামুছি ধৰি থাকো যিবোৰ দৰাচলতে সঠিক নহয়। এবাৰ ভাবি চাওকচোন এনে ভুল কথা এটাক ধৰি থাকিলে ই আপোনাৰ জীৱনত কেনে সাংঘাটিক সমস্যাৰ সৃষ্টি কৰিব পাৰে। কাম কৰোতেও এনে ধৰণৰ এক ধাৰণাৰ বাবে আমি সদায় জটিল কামবোৰতহে আৰু জটিল উপায়বোৰতহে গুৰুত্ব দিব পাৰোঁ। তেতিয়া কামবোৰো আমাৰ বাবে জটিল হৈ নপৰিবনে?\nনিজৰ জীৱনৰ লক্ষ্যবোৰ ঠিক কৰোতে আমি যদি একেধৰণৰ ধাৰণা আৰু এপ্ৰ'চ লৈ কাম কৰোঁ তেতিয়া আমি বিচৰা বস্তুবোৰ, ফলাফলবোৰ, কথাবোৰ সহজ-সৰল হ'লে সেইবোৰ এৰি আমি আন কিছুমান বস্তু, ফলাফল, মানুহ বা কথা খেদি ফুৰিবলৈ যাব পাৰোঁ যিবোৰ দৰাচলতে আমি নিবিচাৰোঁ বা যিবোৰ আমাক নালাগে। নিজে বিচৰা বস্তুবোৰ সহজে লাভ কৰিলে সেইবোৰ আমি বিচৰা বস্তু নহয় বুলি আমি ভাবিব পাৰোঁ। আনক দেখি তেনে ধৰণৰ লক্ষ্যবোৰ ঠিক কৰিব পাৰোঁ যিবোৰ আমাৰ লগত নিমিলে, যিবোৰ আমি প্ৰকৃততে নিবিচাৰোঁ। তেতিয়া সেইবোৰ লাভ কৰিলেও জানো আমি সুখ-শান্তি পাম?\nআকৌ আমাৰ লক্ষ্যবোৰ লাভ কৰিবলৈ অকল জটিল উপায়েৰেহে সেয়া কৰা সম্ভৱ বুলি ধৰি ল'ব পাৰোঁ। তেতিয়াও যদিও সহজ-সৰল উপায়াৰে তেনে কৰা সম্ভৱ আছিল, সেয়া বাদ দি আমি কিছুমান জটিল উপায় অৱলম্বন কৰিবলৈ গৈ গোটেই প্ৰক্ৰিয়াটোকে জটইল কৰি তুলিব পাৰো আৰু প্ৰক্ৰিয়াটোৰ পৰা লাভ কৰিব পৰা সুখ, আনন্দ আদি নাইকিয়া কৰিব পাৰোঁ।\nযদি আপোনাৰ এনে অভিজ্ঞতা হৈছে, চিন্তা নকৰিব, বহু মানুহৰে এনে হয়। জীৱনত আমি ভাবো জটিল বস্তু আৰু উপায়ে তাতোকৈ ভাল ফলাফল আমাক দিব পাৰে। সেয়ে সহজ কথাবোৰক আমি আওকাণ কৰোঁ।\nএনে হ'লে কি কৰিব?\nযদি কিবা এটা সমস্যাৰ সমাধান এটা আপুনি বিচাৰি আছে, তেতিয়া আপুনি গোটেই কথাটো আৰু তাৰ লগত যুক্ত সকলোবোৰ কথা এখন নোটবুকত লিখি ল'ব পাৰে। এনেদৰে লিখি ল'লে কথাটোৰ লগত যুক্ত সকলোবোৰ কথা আমাৰ চকুৰ আগত থাকে আৰু তেতিয়া আমি তাৰ মাজতে সমাধানৰ বাবে আটাইতকৈ সহজ আৰু সৰল উপায়টো বিচাৰি পাম। এই ক্ষেত্ৰত আমি অকামছ ৰেজৰ বা ল' অব পাৰচিমনি মতে ব্যৱহাৰ কৰিব পাৰোঁ যাৰ মতে আটাইতকৈ সহজ উপায় বা ব্যাখ্যাটোৱে সাধাৰণতে আটাইতকৈ ভাল উপায়টো হয়।\nতাৰ লগতে আপুনি ব্যৱহাৰ কৰিব পৰা আন এটা উপায় হ'ল বার্ডছ আই ভিউ। আপুনি সমগ্ৰ সমস্যাটোকে একেলগে চাব লাগিব। ইয়াক বার্ডছ আই ভিউ বুলি কোৱা হয়। চৰাই এটাই আকাশত উৰি ফুৰোতে তলৰ পৃথিৱীখনৰ দৃশ্য যেনেদৰে দেখে ঠিক তেনেদৰে আপোনাৰ সমস্যাটোৰ এক দৃশ্য আপুনি চাব পাৰিলে সমস্যাটো বহুত সহজ হৈ পৰিব আৰু তাক সমাধান কৰাৰ বিভিন্ন উপায় আপুনি দেখিবলৈ পাব। তেতিয়া আগতে চকুত নপৰা সমাধান বা ধাৰণা বা উপায় কিছুমান আপোনাৰ চকুত পৰিব আৰু বিভিন্ন ধৰণৰ ধাৰণা আৰু উপায়বোৰ চাই চিতি আপুনি আটাইতকৈ ভাল বুলি ভবাটো বাচি ল'ব পাৰিব।\nকথাটো আপুনি যিমান জটিল বুলি ভাবিছে ই ইমান জটিল হয়নে ? কমপ্লেক্সিটি বায়াছ\nPrevious Post কোনেও এপ্ৰিচিয়েট নকৰা অনুভৱৰ পৰা কেনেদৰে হাত সাৰিব?\nNext Postআপুনি চাইডলাইনতে বহি আছে নেকি?
